rejauldu/bengali-wikipedia huggingface dataset:
পুদুচেরি বিধানসভা (ফরাসি : Assemblée législative de Pondichéry) হল ভারতীয় কেন্দ্রশাসিত অঞ্চল (ইউটি) পুদুচেরির এককক্ষ বিশিষ্ট আইনসভা। এটি  চারটি জেলা নিয়ে গঠিত: পুদুচেরি, কারাইকাল, মাহে এবং ইয়ানাম। ভারতের আটটি কেন্দ্রশাসিত অঞ্চলের মধ্যে মাত্র তিনটিতে আইনসভা রয়েছে এবং সেগুলি হল দিল্লি, পুদুচেরি এবং জম্মু ও কাশ্মীর। গঠনের পর সীমানা নির্ধারণের মাধ্যমে পুদুচেরি বিধানসভায় ৩৩টি আসন নির্ধারিত হয়। যার মধ্যে ৫টি তফসিলি জাতির প্রার্থীদের জন্য সংরক্ষিত এবং ৩ জন সদস্য ভারত সরকার কর্তৃক মনোনীত। সর্বজনীন প্রাপ্তবয়স্ক ভোটাধিকারের ভিত্তিতে ৩৩ সদস্যের মধ্যে ৩০ জন সরাসরি জনগণ দ্বারা নির্বাচিত হয় এবং বাকি তিনজনকে কেন্দ্রীয় সরকার মনোনীত করে। এই মনোনীত সদস্যরা বিধানসভার নির্বাচিত সদস্যদের সমান ক্ষমতা ভোগ করেন। থাম্ব|পন্ডিচেরি বিধানসভার আসন ভৌগলিকভাবে, পুদুচেরি ইউটি-এর অধীন এলাকা তিনটি বিচ্ছিন্ন অঞ্চল নিয়ে গঠিত, পুদুচেরি এবং কারাইকাল জেলাগুলি তামিলনাড়ুর জেলাগুলি দ্বারা বেষ্টিত, ইয়ানাম জেলা অন্ধ্রপ্রদেশের পূর্ব গোদাবরী জেলার একটি ছিটমহল এবং কেরালার জেলার সীমান্তবর্তী মাহে জেলা। ১৯৬২ সালে ভারতে একীভূত হওয়ার আগে চারটি জেলা ফরাসিদের দ্বারা শাসিত হয়েছিল। প্রশাসনের স্বাচ্ছন্দ্যের জন্য ফরাসি শাসনামলে এই চারটি জেলার অধীন এলাকাকে ৩৯টি বিধানসভা কেন্দ্রে বিভক্ত করা হয়েছিল। ভারতের একটি ইউটি হওয়ার পর, পুদুচেরিকে ৩০টি বিধানসভা কেন্দ্রে বিভক্ত করা হয়েছিল, যেগুলি ২০০৫ সালে ভারতের সীমানা কমিশন দ্বারা পুনর্গঠিত হয়েছিল।   টীকা    তথ্যসূত্র    বহিঃসংযোগ    পুদুচেরি বিধানসভা   পুদুচেরির বিধানসভার সদস্য ২০০৬-১১  বিষয়শ্রেণী:এক কক্ষবিশিষ্ট আইনসভা বিষয়শ্রেণী:ভারতের রাজ্য বিধানসভা
উদ্বোধন পত্রিকা বাংলা ভাষার অন্যতম প্রাচীন পত্রিকা। যা দীর্ঘ ১২৭ বছর নিরবচ্ছিন্ন ভাবে প্রকাশের গৌরব অর্জন করেছে। ১৮৯৮ সালের জানুয়ারি মাসে স্বামী বিবেকানন্দ এই পত্রিকাটি প্রবর্ত্তন। প্রথম সম্পাদক ছিলেন স্বামী ত্রিগুণাতীতানন্দ । পরবর্তীকালে এই পত্রিকাকে কেন্দ্র করে রামকৃষ্ণ মঠ ও মিশনের প্রধান বাংলা প্রকাশনা সংস্থা উদ্বোধন কার্যালয় গড়ে ওঠে।   ইতিহাস  থাম্ব|250px|উদ্বোধন বাটীতে সারদা দেবী। উদ্বোধন পত্রিকা চালু করার আগে স্বামী বিবেকানন্দ রামকৃষ্ণ মঠ ও মিশনের মুখপত্র হিসেবে দুটি পত্রিকা চালু করেছিলেন। মাদ্রাজ (অধুনা চেন্নাই) থেকে চালু হয়েছিল ব্রহ্মবাদিন্‌ (বর্তমান নাম বেদান্ত কেশরী) এবং আলমোড়া থেকে চালু হয়েছিল প্রবুদ্ধ ভারত। প্রবুদ্ধ ভারত পরে কলকাতা থেকে প্রকাশিত হতে থাকে। কিন্তু এই দুটি পত্রিকাই ছিল ইংরেজি পত্রিকা। মিশনের কোনো বাংলা মুখপত্র না থাকায় ১৮৯৮ সালে স্বামী বিবেকানন্দ উদ্বোধন পত্রিকা চালু করেন। স্বামী ত্রিগুণাতীতানন্দ এই পত্রিকার প্রথম সম্পাদক হন। ১৮৯৮ সালের ১৪ জানুয়ারি (১ মাঘ ১৩০৫ বঙ্গাব্দ) শ্যামবাজারের কম্বুলিয়াটোলায় ১৪নং রামচন্দ্র মৈত্র লেনে গিরিন্দ্রমোহন বসাকের বাড়িতে প্রতিষ্ঠিত 'উদ্বোধন প্রেস' হতে পাক্ষিক পত্রিকা হিসাবে প্রকাশিত হয়।  ১৯০৭ সালে তৎকালীন সম্পাদক স্বামী সারদানন্দ (শরৎ মহারাজ) পত্রিকার জন্য নিজস্ব বাড়ি তৈরি করেন। এই বাড়িটি উদ্বোধন বাটী বা মায়ের বাড়ি নামে পরিচিত। এই বাড়িটির একাংশ ব্যবহৃত হত রামকৃষ্ণ পরমহংসের পত্নী তথা রামকৃষ্ণ মিশনের সংঘজননী সারদা দেবীর কলকাতা বাসভবন হিসেবে।   সম্পাদক   স্বামী ত্রিগুণাতীতানন্দ, প্রথম সম্পাদক   স্বামী শুদ্ধানন্দ  স্বামী সারদানন্দ  স্বামী প্রজ্ঞানানন্দ  স্বামী সারদানন্দ ও স্বামী মাধবানন্দ  স্বামী সারদানন্দ, স্বামী দয়ানন্দ (তখন ব্রহ্মচারী বিমল) ও স্বামী গণেশানন্দ (তখন ব্রহ্মচারী শান্তিচৈতন্য)  স্বামী বাসুদেবানন্দ  স্বামী সুন্দরানন্দ  স্বামী শ্রদ্ধানন্দ  স্বামী নিরাময়ানন্দ  স্বামী বিশ্রশ্রয়ানন্দ  স্বামী ধ্যানানন্দ  স্বামী অব্জজানন্দ  স্বামী প্রমেয়ানন্দ  স্বামী পূর্ণাত্মানন্দ  স্বামী সর্বগানন্দ  স্বামী শিবপ্রদানন্দ  স্বামী ঋতানন্দ  স্বামী চৈতন্যানন্দ  স্বামী শিবার্চনানন্দ  স্বামী কৃষ্ণনাথানন্দ (বর্তমান সম্পাদক)   উদ্বোধন কার্যালয়  উদ্বোধন কার্যালয় রামকৃষ্ণ মঠ ও মিশনের প্রধান বাংলা প্রকাশনা সংস্থা। ১৮৯৯ সালে প্রকাশিত স্বামী বিবেকানন্দের রাজযোগ বইটি উদ্বোধন থেকে প্রকাশিত হয়। এটিই উদ্বোধনের প্রথম প্রকাশনা। প্রথম দিকে উদ্বোধন কার্যালয় থেকে ইংরেজি বইও প্রকাশিত হত। এখন রামকৃষ্ণ মঠ ও মিশনের ইংরেজি বইপত্র প্রকাশিত হয় মূলত অদ্বৈত আশ্রম ও চেন্নাই রামকৃষ্ণ মঠ থেকে।  উদ্বোধন কার্যালয় থেকে প্রকাশিত কয়েকটি উল্লেখযোগ্য বই হল:  শ্রীশ্রীরামকৃষ্ণকথামৃত  শ্রীশ্রীরামকৃষ্ণলীলাপ্রসঙ্গ, রামকৃষ্ণ পরমহংসের প্রথম প্রামাণ্য জীবনী।  স্বামী বিবেকানন্দের বাণী ও রচনা (দশ খণ্ডে)  বেদান্তদর্শন (পাঁচ খণ্ডে)  মাতৃসুধার ত্রিধারা   পাদটীকা    বহিঃসংযোগ   প্রাতিষ্ঠানিক ওয়েবসাইট  Udbodhan, Online Issues  Official Website of The Headquarters of Ramakrishna Math and Ramakrishna Mission (Belur Math)  বিষয়শ্রেণী:রামকৃষ্ণ মিশন বিষয়শ্রেণী:হিন্দু ধর্মীয় পত্রিকা বিষয়শ্রেণী:পশ্চিমবঙ্গের পত্রিকা বিষয়শ্রেণী:বাংলা ভাষার সংবাদপত্র বিষয়শ্রেণী:১৮৯৯-এ ভারতে প্রতিষ্ঠিত বিষয়শ্রেণী:হিন্দু ম্যাগাজিন বিষয়শ্রেণী:বাংলা ভাষার ম্যাগাজিন বিষয়শ্রেণী:কলকাতার গণমাধ্যম
শাই লাভ, যিনি Shy Luv নামেও পরিচিত (জন্ম: ২৭শে নভেম্বর, ১৯৭৮) একজন ইতালিয়ান এবং পুয়ের্তো রিকান বংশোদ্ভূত মার্কিন পর্নোগ্রাফিক অভিনেত্রী। ২০০৩ সাল থেকে তিনি পর্নোগ্রাফি শিল্পের সাথে জড়িত।  প্রাথমিক জীবন নিউ হ্যাভেন, কানেটিকাটে লাভ বড় হয়ে উঠেন। তিনি তার পেশাগত জীবন শুরু করেন সার্টিফাইয়েড পাবলিক অ্যাকাউন্টেন্ট হিসেবে।  এছাড়ারও তার একটি স্নাতক ও দুটি স্নাতকোত্তর ডিগ্রি রয়েছে।  ব্যক্তিগত জীবন ২০০৭ সালে গেমলিংকের সাথে এক সাক্ষাৎকারে তিনি তার স্বামীর সাথে সম্পর্কের ব্যপারটি ব্যাখ্যা করেন। তিনি বলেন, তার স্বামীর সাথে তার সম্পর্ক তৃতীয় ব্যক্তির সাথে সম্পর্কের মতো। এছাড়াও লাভ অন্য মেয়েদের সাথে খেলতে ভালোবাসেন।  তার দুই সন্তান রয়েছে।  পেশাজীবন ২০০৮ সালের জানুয়ারিতে কলোরাডো স্প্রিংয়ে প্রতিষ্ঠিত ''১৩ পিওর' নামক নাইটক্লাবের কিছু অংশের মালিক তিনি।   ট্যালেন্ট এজেন্সি  প্রাপ্তবয়স্ক প্রতিভা ম্যানেজার ২০০৬ সালে লাভ তার নিজের  প্রতিভা সংস্থা, প্রাপ্তবয়স্ক প্রতিভা ম্যানেজার,Archive.org copy of Adult Talent Managers website এবং চুক্তি মেয়ে হিসেবে স্বাক্ষর করেন মেমফিস মনরো এবং লিসা ডেনিয়েলস। ২০১০ সালে  আরেকটি কোম্পানির সাথে শাই লাভ তার কোম্পানি একীভূত করেন। ২০১৩ সালে, তিনি তার কোম্পানির অংশটুকু তার ব্যবসায়ীক পার্টনার মার্ক স্কেচারের কাছে বিক্রয় করে দেয়।  পুরস্কার ও মনোনয়ন  বছর পুরস্কারের নাম শ্রেণি কাজ ফলাফল ২০০৬ এক্সআরসিও এওয়ার্ডসেরা পুরুষ-নারী যৌন দৃশ্য (সাথে মনিকিউ আলেক্সজেন্ডার)Janine's Got Male  ২০০৭ এভিএন এওয়ার্ডএভিএন বছরের সেরা নারী অভিনেত্রী   ২০১৩এভিএন হল অফ ফেম  সেরা পরিচালক – পারোডিEl Gordo Y La Flaca XXX  এক্সবী্য এওয়ার্ডবছরের সেরা পরিচালক - পারোডি   তথ্যসূত্র  বহিঃসংযোগ         Interview in RogReviews.com  বিষয়শ্রেণী:১৯৭৮-এ জন্ম বিষয়শ্রেণী:পর্নোগ্রাফি চলচ্চিত্র পরিচালক বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:মার্কিন নারী পর্নোগ্রাফিক চলচ্চিত্র অভিনয়শিল্পী বিষয়শ্রেণী:ইতালীয়-মার্কিনী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:ইতালীয় অভিনয়শিল্পী বিষয়শ্রেণী:কানেটিকাটের অভিনেত্রী বিষয়শ্রেণী:কানেটিকাটের ব্যক্তি বিষয়শ্রেণী:ইতালীয় পর্নোগ্রাফিক চলচ্চিত্র অভিনেত্রী বিষয়শ্রেণী:ব্যবসায় মার্কিন নারী বিষয়শ্রেণী:ইতালীয় বংশোদ্ভূত অভিনেত্রী
জতুয়া ঠাঁচ হচ্ছে অসমীয়া ভাষায় প্রায় ব্যবহৃত শব্দের সমিষ্ট, যা বিশেষ অর্থ  বুঝানোর জন্য ব্যবহার করা হয়। জতুয়া ঠাঁচের গুয়াহাটির শব্দাৰ্থ আলাদা, কিন্তু বাক্যে ব্যবহার হলে ভিন্ন এবং বিশেষ অর্থ বুঝায়। জতুয়া ঠাঁচের ইংরেজি ভাষার সমার্থক শব্দ হচ্ছে Idiom  কিছু জতুয়া ঠাঁচ  নিচে কিছু জনপ্ৰিয় জতুয়া ঠাঁচের তালিকা দেয়া হলঃ   অবস্থা চাই ব্যবস্থা  অকঁরা মৈত উঠা :  অলপ ধতুয়া : ভীত  আঁঠু কাঢ় : গোঁড়াই ভুল  আঁঠু ল :  আভুয়া ভরা : মিথ্যা কথা বলে দায় সাড়া  আকাশত চাং পতা : অস্বাভাবিক কল্পনা করা  আলাশর লাড়ু : অতি শোচনীয়  এপাচি শাকত এটা জলকীয়া : প্ৰয়োজনের তুলনায় যোগান কম হওয়া।  ওপর চকুয়া  কপাল ফুটা : দুর্ভাগ্য  কপাল ফুলা : সৌভাগ্যবান হওয়া  কপাল ধো : নিরাশা  কপালর ঘাম মাটিত পেলা : কঠোর পরিশ্রম করা  কঁকাল পর :  কাণ কটা: নির্লজ্জ  কাণ দি : মনোযোগ দেয়া  কাণ চুই থ :  কাণ চোয়াই থ : মনে রাখার জন্য কোনো কথা জানানো  কাণত ধরি ক : শপৎ করে বলা  কাণ সমনীয়া :  কাণ বাগরা : লোক মুখে শুনা  কুকুরে মৈ টনা  খুজি কিল খোয়া : অহেতুক কথার জন্য অপমানিত হওয়া  গাত সরিয়হ ফুটা  গা এরা দিয়া : সম্পৰ্ক গোপন রাখা  গাই বাই চোয়া : চেষ্টা করা  গা ধরা : শক্ত হওয়া  ঘর গোনা :  ঘরিয়ালর চকুপানী : মিথ্যে চোখের পানিতে দুঃখের অভিনয় করা ।  চকু চরহা : অন্যের ভাল দেখতে না পারা  চকুত লগা : বড়লোক হওয়া  চকুর পচারতে : নিমিষে/তৎক্ষণাৎ  চকুর কুটা দাতর শাল : ঘোর শত্রু ।  চুক ভেকুলী  চুঙা চাই সোপা  চালে-বেরে কোবোয়া : সামঞ্জস্যহীন  ডলার বগরী :  তলে পুতল  দাঁতে ওঁঠে নলগা :  দেশ চাইহে ভেশ  ধোদর পছলা :  ধোঁয়াচাঙত তোল  নপতা ফুকন : নিজেকে বড় ভাবা  নদন-বদন :  নাদর/কুয়ার ভেকুলী  পর্বতত কাছ কণী বিচরা  পাবত গজা : মূল না হওয়া  পানীর তলর কাঁইট : অদৃশ্য শত্রু ।  পানীত হাঁহ নচরা হওয়া: বড় বিপদ হওয়া  পানী মিঠৈ  পাভ লুটি মরা  পেট চলা : পেটের অসুখ  পেট মচা :  পেটতে হাত ভরি লুকা : খুব বেশি ভয় পাওয়া  পেটে ভাতে খা : কোনো মতে খেয়ে বাঁচা/থাকা  পানীত পরা : অতলে যাওয়া  বাট চা : অপেক্ষা করা  বিনা মেঘে বজ্রপাত : আকস্মিক বিপদ  বুরেপিত শেলুক  ভাত মোকলা : জীবিকার উপায় খুঁজা  ভাত ঘর : বন্ধু/অতি আপন মানুষের ঘর  মন কর : ইচ্ছা কর/মনোযোগ দেয়া  মাটির মানুহ : অতি সহজ-সরল লোক  মূর খা : মৃত্যুর কারণ হওয়া  মূর ঘমা : অহেতুক চিন্তা করা  মূর পাতি লোয়া : দায়িত্ব নেওয়া  মূর পোলোকা মার/দে : গা ডাকা দেওয়া  মূরে ভরি কঢ়া : বিপরীত কাজ করা  মূরে কপালে হাত দিয়া : খুব কষ্ট পাওয়া  হাত উজান দিয়া : কাজে সাহায্য করা  হাত লর : চোর স্বভাবের  হাত দীঘল : ক্ষমতাশালী  হাত সাওটি থকা : কাজ না করা  হাতে-ভরিয়ে ধরা : কাবু করা  হাতর মুঠিত রাখা: অধীনে রাখা  হাত টান : কৃপণ  শেনর এজাত  শেন চকুয়া  শূণ্যত গদা ঘূরোয়া  সাত ঘাটর চেঙেলী : অতি চালাক  সাত ঘাটর সৈয়াকণী  সাহেই সিদ্ধি  আরও দেখুন  ফকরা যোজনা  তথ্যসূত্র   বিষয়শ্রেণী:অসমীয়া ভাষা বিষয়শ্রেণী:অসমীয়া লোকসাহিত্য
হলি ফ্যামিলি রেড ক্রিসেন্ট মেডিকেল কলেজ হাসপাতাল  হলো বাংলাদেশের রাজধানী ঢাকায় অবস্থিত একটি বেসরকারি মেডিকেল স্কুল ও হাসপাতাল।   ইতিহাস  ১৯৫৩ সালে ঢাকার মগবাজারে এটি হলি ফ্যামিলি হাসপাতাল নামে গড়ে তোলা হয়।  ২০০০ সালে এটি ঢাকার ইস্কাটনে এর মেডিকেল কলেজটি প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।   অবকাঠামো    তথ্যসূত্র    বহিঃসংযোগ   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০০-এ বাংলাদেশে প্রতিষ্ঠিত বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:ঢাকার হাসপাতাল বিষয়শ্রেণী:বাংলাদেশ রেডক্রিসেন্ট সোসাইটি বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:বাংলাদেশের বেসরকারি ডেন্টাল কলেজ
পিটার বেনেনসন (৩১ জুলাই ১৯২১ - ২৫ ফেব্রুয়ারি ২০০৫) ছিলেন একজন ব্রিটিশ আইনজীবী, মানবাধিকার কর্মী এবং মানবাধিকার গ্রুপ অ্যামনেস্টি ইন্টারন্যাশনাল(আই এ) এর প্রতিষ্ঠাতা। তিনি ২৮ মে ১৯৬১ সালে আন্তর্জাতিক সেবাধর্মী সেচ্ছাসেবী সংগঠন  অ্যামনেস্টি ইন্টারন্যাশনাল প্রতিষ্ঠা করেন।  তথ্যসূত্র  বহিঃসংযোগ   অবিটুয়ারি, বিবিসি নিউজ  "দ্য ফরগোটেন প্রিজোনার্স" ১৯৬১ নিবন্ধ (সংক্ষিপ্ত)  বিষয়শ্রেণী:১৯২১-এ জন্ম বিষয়শ্রেণী:২০০৫-এ মৃত্যু বিষয়শ্রেণী:ইংরেজ ইহুদি বিষয়শ্রেণী:ইংরেজ রোমান ক্যাথলিক বিষয়শ্রেণী:রুশ-ইহুদি বংশোদ্ভূত ইংরেজ বিষয়শ্রেণী:নিউমোনিয়ায় মৃত্যু বিষয়শ্রেণী:রোমান ক্যাথলিক সক্রিয়কর্মী বিষয়শ্রেণী:লন্ডনের ব্যক্তি বিষয়শ্রেণী:ইংরেজ ব্যারিস্টার
শ্রীরামপুর রাজবাড়ী লক্ষ্মীপুর জেলার রামগঞ্জের শ্রীরামপুরে অবস্থিত।  অবস্থান শ্রীরামপুর রাজবাড়ী স্মরণ করিয়ে দেয় শত বছরের ইতিহাস ও তার নিদর্শন। শ্রীরামপুর উচ্চ বিদ্যালয়ের পূর্বে দক্ষিণে  এই রাজবাড়ীটি অবস্হিত। এই বাড়ীটি এখন জরাজীর্ণ অবস্হায় পড়ে রয়েছে,এক সময় এই বাড়ীটি ছিল মোহনদাস করমচন্দ গান্ধীর আশ্রয়স্হান।এই বাড়ীটির চারদিকে জড়িয়ে আছে অনেক সম্পত্তি।https://www.dainikalo.info/print/amp/   ইতিহাস  ১৯৪৬ সালে ১০ অক্টোবর তখনকার সময়ে নোয়াখালীর অধীনস্হ রাম রামগঞ্জ উপজেলায় হিন্দু এবং মুসলমানদের মধ্যে একটি বিশাল সাম্প্রদায়িক দাঙ্গা সৃষ্টি হয়েছিল,এই বাংলাদেশ তখন অবিভক্ত ভারতের অংশ ছিল। দেশের জনসাধারনের সামাজিক স্হিতিশীলতা রপ্রতিষ্ঠার জন্য সর্বোপরি মানুষের মাঝে নিরাপদ জীবন প্রতিষ্ঠা করার জন্য তিনি লক্ষ্মীপুরে রামগঞ্জে আসেন এবং প্রত্যন্ত অঞ্চল ঘুরে বেড়ান এই সময় তিনি শ্রীরামপুর রাজবাড়ীটি আশ্রয় ক্যাম্প স্থাপন করেন এবং ১ মাস ১০ দিন বর্তমান রাজবাড়ীতে অবস্হান করেন।   তথ্যসূত্র  বিষয়শ্রেণী:লক্ষ্মীপুর জেলার দর্শনীয় স্থান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ০৭:৩৬, ২৪ সেপ্টেম্বর ২০২০ (ইউটিসি) পাগল পীর   – (অপসারণের প্রস্তাবনা দেখুনলগ দেখুন) () উল্লেখযোগ্যতা পূরণ করছে না  - ওয়াইস আলাপ ১৭:৩১, ৯ সেপ্টেম্বর ২০২০ (ইউটিসি) যেহেতু একটি মাত্র সূত্র থেকে পুরো লেখা নেয়া হয়েছে, তাই কপিরাইট লঙ্ঘনের আশংকা রয়েছে। ~মহীন (আলাপ) ১১:১৩, ১০ সেপ্টেম্বর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শুকরুল্লাহ ছিলেন ১৫শতকের উসমানীয় ইতিহাসবিদ ও কূটনীতিক।The Oxford History of Historical Writing Volume 3: 1400–1800, José Rabasa,D. Daniel R. Woolf, p. 196, 2011 by Oxford University Press তিনি প্রথম দিকের উসমানীয় ইতিহাসবিদদের একজন ছিলেন।   জীবনী  শুকরুল্লাহ ১৩৮৮ সালে জন্মগ্রহণ করেন এবং তার পিতার নাম শাহাবুদ্দিন আহমেদ। তিনি ১৪০৯ সালে উসমানীয় চাকরিতে প্রবেশ করেন, এবং তিনি বুরসায় বিচারক হিসেবে দায়িত্ব পালন করেন। ১৪৪৯ সালে শুকরুল্লাহকে দ্বিতীয় মুরাদ কয়ুনলু কনফেডারেসিতে রাষ্ট্রদূত হিসাবে প্রেরণ করেছিলেন। এখানে থাকাকালে জাহান শাহের শাসনামলে তিনি ওঘুজ তুর্কিদের ইতিহাসের মুখোমুখি হন।   কাজ করে  তার রচনার মধ্যে ঐতিহাসিক এবং ধর্মীয় উভয় লেখাই অন্তর্ভুক্ত। তিনি ১৪৫৯ সালে ফার্সি ভাষায় বেহজাতুত তাওয়ারিখ (ইতিহাসের আনন্দ) নামে একটি বিখ্যাত সার্বজনীন ইতিহাস লিখেছেন এবং মাহমুদ পাশা অ্যাঞ্জেলোভিকের কাছে উপস্থাপন করেছেন।The Oxford History of Historical Writing Volume 3: 1400–1800, José Rabasa,D. Daniel R. Woolf, p. 196, 2011 by Oxford University Press তার কাজ পরবর্তী উসমানীয় ইতিহাসবিদরা ব্যবহার করেছিলেন।   তথ্যসূত্র    উৎস     বিষয়শ্রেণী:১৪৮৮-এ মৃত্যু বিষয়শ্রেণী:১৩৮৮-এ জন্ম বিষয়শ্রেণী:১৫শ শতাব্দীর উসমানীয় সাম্রাজ্যের ইতিহাসবিদ বিষয়শ্রেণী:১৫শ শতাব্দীর ফার্সি ভাষার লেখক
ফ্র্যাংক লয়েড রাইট (Frank Lloyd Wright) (৮ই জুন, ১৮৬৭ – ৯ই এপ্রিল, ১৯৫৯) ছিলেন একজন আমেরিকান স্থপতি, ইন্টেরিওর ডিজাইনার, লেখক এবং  শিক্ষক। তিনি ১,০০০ এরও বেশি স্ট্রাকচার ডিজাইন করেছেন এবং ৫৩২ টি তার তত্ত্বাবধানে শেষ হয়েছে। রাইট এমন ধরনের স্ট্রাকচারাল ডিজাইনে বিশ্বাস করতেন যা মানুষ ও তার চারপাশের পরিবেশের সাথে মেলবন্ধনে থাকবে, এই দর্শনকে তিনি বলতেন “অরগানিক আর্কিটেকচার” বা “জৈব স্থাপত্যশিল্প”। এই দর্শনের সবচেয়ে সেরা উদাহরণ হচ্ছে ফলিংওয়াটার (১৯৩৫) যাকে আমেরিকার স্থাপত্যবিদ্যার ইতিহাসে সবচেয়ে গুরুত্বপূর্ণ কাজ বলে ধরা হয়। রাইট স্থাপত্যশিল্পের প্রেইরি স্কুল আন্দোলনের একজন অগ্রদূত ছিলেন। তিনি আমেরিকার শহুরে বসবাসের জন্য অনন্য পরিকল্পনা তৈরি করেছিলেন, যা ইউসোনিয়ান হোম নামে সমধিক পরিচিত।  তিনি বিভিন্ন ধরনের ভবনের মৌলিক ও উদ্ভাবনীমূলক নকশা প্রণয়ন করেছিলেন, যার মধ্যে রয়েছে অফিস, চার্চ, বিদ্যালয়, স্কাইস্ক্র্যাপার, হোটেল এবং মিউজিয়াম। তিনি তার ভবনগুলোর আসবাবপত্র ও স্টেইনড গ্লাসের মত অভ্যন্তরীণ উপাদানগুলোরও ডিজাইন করেছিলেন। তার লেখা বইয়ের সংখ্যা ২০ টিরও বেশি, এর পাশাপাশি লিখেছেন অসংখ্য নিবন্ধ। তিনি ইউরোপ ও আমেরিকায় লেকচারার হিসেবে সুখ্যাতি অর্জন করেছিলেন। তার বর্ণীল ব্যক্তিগত জীবনের বিভিন্ন ঘটনা নিয়ে প্রায়ই পত্রপত্রিকায় খবর হত, তার মধ্যে সবচেয়ে উল্লেখযোগ্য ১৯১৪ সালে তার স্টুডিও তালিসিনে আগুন ও খুনের ঘটনা। তিনি তার জীবদ্দশায় সুপরিচিত ছিলেন। ১৯৯১ সালে আমেরিকান ইন্সটিটিউট অফ আর্কিটেকচার তাকে সর্বকালের সর্বশ্রেষ্ঠ স্থপতি হিসেবে স্বীকৃতি জানায়।  thumb|200px|ফ্র্যাংক লয়েড রাইট   প্রথম জীবন   ফ্র্যাংক লয়েড রাইট জন্মেছিলেন উইস্কন্সিন এর রীচল্যান্ড সেন্টার এ। তার পিতা ছিলেন উইলিয়াম ক্যারী রাইট এবং মাতা আন্না লয়েড জোনস। তার আসল নাম ছিল ফ্র্যাংক লিঙ্কন রাইট, পরে এটি পরিবর্তিত হয় যখন তার পিতা মাতার বিবাহ বিচ্ছেদ ঘটে। রাইটের বারো বছর বয়সে তার পরিবার উইস্কন্সিনের ম্যাডিসনে বসবাস শুরু করে। এখানে তিনি ম্যাডিসন হাই স্কুলে পড়াশোনা করেন। গ্রীষ্মের ছুটিগুলো তিনি কাটাতেন তার মামা জেমস লয়েড জোনস এর খামারে কাজ করে। এ সময়কার অভিজ্ঞতাই তার মাঝে প্রকৃতির প্রতি শ্রদ্ধার সঞ্চার করে, যা পরবর্তীকালের কাজসমূহে খুঁজে পাওয়া যায়।  ১৮৮৫ সালে রাইট ইউনিভার্সিটি অফ উইস্কিন্সনে পুরকৌশল বিদ্যার দুটি সেমিস্টার সম্পন্ন করেন। ১৮৮৭ সালে তিনি শিকাগোতে চলে যান।  শিকাগোতে তিনি বিখ্যাত স্থপতি জোসেফ ল্যীমান সীল্‌সবির অধীনে কাজ করা শুরু করেন। কিন্তু কাজের ধরন মনঃপূত না হওয়ায় এক বছরের মাঝেই এ কাজ ছেড়ে দিয়ে তিনি অ্যাডলার ও লুইস সুলিভান এর ফার্মে কাজ করা শুরু করেন। সুলিভান বিশ্বাস করতেন আমেরিকান স্থাপত্য হওয়া উচিত আমেরিকানদের প্রয়োজনীয়তার ভিত্তিতে , ইউরোপীয়ান স্থাপত্যের ধারা অনুকরণে নয়। তার এ বিশ্বাস পরবর্তীকালে রাইটের উপর গভীর প্রভাব রেখেছিল।  সুলিভান এর মতবাদ ছিলো 'ব্যবহারের উদ্দেশ্য হতেই আকারের সৃষ্টি' (Form Follows Function)। রাইট তার এই মতবাদকেই আরেকটু পরিবর্তন করে বিশ্বাস করতেন, ভবনের উদ্দেশ্য ও আকার দুটোরই সৃষ্টি একসাথেই, অর্থাৎ দুটোই আসলে এক (Form and Function are One)।  ১৮৯৩ সালে তিনি সুলিভানের ফার্মে তার কর্মজীবনের সমাপ্তি ঘটে। এ সময় শিকাগোতে রাইট তার নিজস্ব ফার্ম প্রতিষ্ঠা করেন, ১৮৯৮ তে স্থান পরিবর্তন করে তিনি ওকপার্কে চলে যান।  বিষয়শ্রেণী:১৮৬৭-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:মার্কিন স্থপতি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন স্থপতি বিষয়শ্রেণী:মার্কিন একত্ববাদী বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
এই টেমপ্লেটটির উদ্দেশ্য বেশ কিছু নিবন্ধে ব্যবহৃত মূল লেখা সংগ্রহ করে এক জায়গায় এনে রক্ষণাবেক্ষণ সহজ করা ও স্থান সংকুলান করা। ২০০৮ গ্রীষ্মকালীন অলিম্পিকে  পুরুষদের জল পোলো প্রতিযোগিতায় অস্ট্রেলিয়া বনাম ইটালির শ্রেণীবিভাগ পর্বের ৭ম-১০ম স্থানের জন্য ১ম খেলার ফলাফল এই টেমপ্লেটে দেখানো হল। আপাতত এই টেমপ্লেটটি ২০০৮ গ্রীষ্মকালীন অলিম্পিকে অস্ট্রেলিয়া নিবন্ধে ব্যবহৃত হয়েছে।  এই টেমপ্লেট দুটি প্যারামিটার নেয়: df (তারিখের বিন্যাস, ডিফল্ট - dmy, যা dts টেমপ্লেটে পাঠানো হয়) ও bgc (ব্যাকগ্রাউন্ডের রং, কোনো ডিফল্ট নেই)।<noinclude>  বিষয়শ্রেণী:২০০৮-এর গ্রীষ্মকালীন অলিম্পিকে জল পোলো খেলার তথ্যসুত্র নির্দেশক টেমপ্লেট
চার্লস গেটস ডাওয়েস (২৭ আগস্ট ১৮৬৫ - ২৩ এপ্রিল ১৯৫১) হলেন একজন আমেরিকান কূটনীতিক এবং রিপাবলিকান রাজনীতিবিদ ছিলেন যিনি ক্যালভিন কুলিজের অধীনে ১৯২৫ থেকে ১৯২৯ সাল পর্যন্ত মার্কিন যুক্তরাষ্ট্রের ৩০তম উপ-রাষ্ট্রপতি ছিলেন। তিনি ১৯২৫ সালে প্রথম বিশ্বযুদ্ধের ক্ষতিপূরণের জন্য ডাওয়েস পরিকল্পনায় কাজের জন্য নোবেল শান্তি পুরস্কার পেয়েছিলেন।   জন্ম ও পারিবারিক পরিচিতি   ডাওয়েস আমেরিকার গৃহযুদ্ধের জেনারেল রুফাস ডাওয়েস এবং তার স্ত্রী মেরি বেমান গেটসের পুত্র। তিনি ১৮৬৫ সালের ২৭ আগস্ট ওয়াশিংটন কাউন্টির ওহাইওর মেরিটাতে জন্মগ্রহণ করেন। রুফাস আমেরিকান গৃহযুদ্ধের সময় ১৮৬৩ থেকে ১৮৬৪ সাল পর্যন্ত আয়রন ব্রিগেডের ৬ষ্ঠ উইসকনসিন রেজিমেন্ট কমান্ড করেছিলেন। তার চাচা এফ্রাইম সি. ডয়েস একজন মেজর ছিলেন, যিনি ইউলিসিস এস. গ্রান্টের অধীনে শিলোহ এবং ভিক্সবার্গের অবরোধে কাজ করেছিলেন এবং ১৮৬৪ সালের মে মাসে জর্জিয়ার ডালাসের যুদ্ধে গুরুতরভাবে আহত হন।Magnusen, Steve - cite book title: To My Best Girl, 2020, GoToPublish. ডাওয়েসের ভাইরা হলেন রুফাস সি. ডয়েস, বেমান গেটস ডাওয়েস এবং হেনরি মে ডয়েস, যারা সকলেই বিশিষ্ট ব্যবসায়ী বা রাজনীতিবিদ ছিলেন। তার দুই বোন ছিলো - মেরি ফ্রান্সিস ডাওয়েস বিচ এবং বেটসি গেটস ডাউস হোয়েট।Gates Dawes Ancestral Lines  আরও দেখুন   শান্তিতে নোবেল বিজয়ীদের তালিকা।   টীকা    তথ্যসূত্র    পুস্তকরাজি     online review of scholarly biography  Goedeken, Edward A. "Charles Dawes and the Military Board of Allied Supply". Journal of Military History 50.1 (1986): 1–6.      Haberman, F. W. (Ed.). (1972). Nobel Lectures, Peace 1901–1925. Amsterdam: Elsevier Publishing.    Pixton, John E. "Charles G. Dawes and the McKinley Campaign". Journal of the Illinois State Historical Society 48.3 (1955): 283–306.  Pixton, J. E. (1952). The Early Career of Charles G. Dawes. Chicago: University of Chicago Press.  * Timmons, B. N. (1953). Portrait of an American: Charles G. Dawes. New York: Holt; popular biography online copy  Waller, R. A.  (1998). The Vice Presidents: A Biographical Dictionary. Purcell, L. E. (Ed.). New York: Facts On File.       বহিঃসংযোগ      "Charles G. Dawes Archive"  Finding aid for the Charles G. Dawes archival collection  Evanston History Center, headquartered in the lakefront Dawes house  . Retrieved 2009-05-14  Notes As Vice President 1928–1929 by Charles G. Dawes  Portrait Of An American  by Charles G. Dawes    Image of Vice President Charles Dawes during a visit to Los Angeles, 1925. Los Angeles Times Photographic Archive (Collection 1429). UCLA Library Special Collections, Charles E. Young Research Library, University of California, Los Angeles.  |-  |-  |-  |-  |-  |-  |-  বিষয়শ্রেণী:১৮৬৫-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:নোবেল শান্তি পুরস্কার বিজয়ী
যিদম্ বা ইষ্টদেবতা হলো ধ্যানের দেবতা যিনি ধ্যান  এবং আধ্যাত্মিক অনুশীলনের কেন্দ্রবিন্দু হিসেবে কাজ করেন, যেগুলোর মাধ্যমে বুদ্ধত্ব বা আলোকিত মনের প্রকাশ হয়। তিব্বতি বৌদ্ধধর্ম এবং শিঙ্গন এর পাশাপাশি যিদম্ বজ্রযানের অবিচ্ছেদ্য অঙ্গ, যা আরও দ্রুত জ্ঞান অর্জনের জন্য রহস্যময় অভ্যাস এবং আচার-অনুষ্ঠানের ব্যবহারের উপর জোর দেয়। যিদম্ হলো অভ্যন্তরীণ আশ্রয় সূত্রের তিনটি মূলের একটি এবং এটি দেবতা যোগের মূল উপাদানও। যিদমকে কখনও কখনও "অধিষ্ঠাত্রী দেবতা" হিসেবে অনুবাদ করা হয়।  যিদমকে আলোকিত গুণাবলীর প্রকাশ এবং আলোকিত মনের নির্দিষ্ট দিকগুলির সাথে সংযোগ করার উপায় হিসাবে বিবেচনা করা হয়। যিদমকে ধ্যানের সময় জটিল বিশদে কল্পনা করা হয়, এর গুণাবলী ও বৈশিষ্ট্যগুলিকে অভ্যন্তরীণ করার লক্ষ্যে। এই অনুশীলনটি অনুশীলনকারীদের রূপান্তর এবং তাদের নিজস্ব সহজাত আলোকিত প্রকৃতির উপলব্ধি সহজতর করার উদ্দেশ্যে। এটি মনকে শুদ্ধ করতে, ইতিবাচক কর্ম সঞ্চয় করতে এবং শেষ পর্যন্ত শূন্যতা ও বাস্তবতার প্রকৃতির উপলব্ধি করতে সহায়তা করে বলে বিশ্বাস করা হয়।  ব্যক্তিগত ধ্যান অনুশীলনের (সাধনা) সময়, যোগী রূপান্তরের উদ্দেশ্যে তাদের নিজস্ব রূপ, গুণাবলী ও মনকে যিদমের সাথে সনাক্ত করে। নির্বাচিত নির্দিষ্ট দেবতা, বংশ এবং অনুসৃত শিক্ষার উপর নির্ভর করে যিদম্ অনুশীলনগুলি ব্যাপকভাবে পরিবর্তিত হতে পারে। কল্পনা, মন্ত্রের আবৃত্তি এবং যিদমের প্রতীকী বৈশিষ্ট্যের সাথে জড়িত হওয়া এই অনুশীলনের সাধারণ উপাদান।  যিদমের উদাহরণগুলির মধ্যে রয়েছে ধ্যান দেবতা চক্রসম্ভার, কালচক্র, হেবজ্র, যমান্তক ও বজ্রযোগিনী, যাদের প্রত্যেকেরই স্বতন্ত্র প্রতিমা, মণ্ডল, মন্ত্র, আমন্ত্রণ ও অনুশীলনের আচার রয়েছে। সামগ্রিকভাবে, যিদম অনুশীলনগুলি বজ্রযানের স্বতন্ত্র বৈশিষ্ট্য, নির্দিষ্ট আলোকিত দিকগুলির মাধ্যমে ব্যক্তিগত সংযোগ এবং রূপান্তরের গুরুত্বের উপর জোর দেয়।  তথ্যসূত্র  বহিঃসংযোগ   Yidam Deities in Vajrayana   Dharma dictionary:Yidam    Yidams - the Source of Accomplishments  A View on Buddhism - Tantric practice  বিষয়শ্রেণী:ধর্মের নৃবিজ্ঞান
টিউনিস আফ্রিক প্রেস ( ; ) একটি তিউনিসিয় সংবাদ সংস্থা।  ইতিহাস ও প্রোফাইল এই সংবাদ সংস্থাটি তিউনিস-ভিত্তিক এবং এটি ১৯৬১ সালের ১লা জানুয়ারি প্রতিষ্ঠিত হয়। সংস্থাটির কর্মী দলে ৩০০ জন সদস্য রয়েছেন, যার মধ্যে আলোকচিত্রী, গবেষক এবং ২২০ জন সাংবাদিক অন্তর্ভুক্ত। সারা দেশ জুড়ে নিজস্ব সংবাদদাতাদের এক  নেটওয়ার্কের মাধ্যমে এই সংস্থাটি আরবি, ফরাসি ও ইংরেজি ভাষায় জাতীয় সংবাদ পরিবেশন করে।  আন্তর্জাতিক সংবাদ সংগ্রহের জন্য, সংস্থাটি এএফপি, রয়টার্স ও অ্যাসোসিয়েটেড প্রেস-এর মতো আন্তর্জাতিক বার্তা সংস্থার পাশাপাশি প্রায় চল্লিশটি জাতীয় সংস্থার সাহায্য নেয়। এটি বিশ্বব্যাপী প্রতিদিন গড়ে ২৫০টি প্রতিবেদন প্রকাশ করে। এছাড়াও, সংস্থাটির একটি নিজস্ব আলোকচিত্র বিভাগ রয়েছে, যা প্রতিদিন প্রায় ২০টি ছবি তৈরি করে। এই বিভাগের আর্কাইভে ১৯৩০-এর দশক থেকে সংগৃহীত ৫ লক্ষেরও বেশি ছবির এক বিশাল সংগ্রহ রয়েছে।  সাধারণ ব্যবস্থাপকগণ বিভিন্ন সময়ে বেশ কয়েকজন বিশিষ্ট ব্যক্তি এই সংস্থার সাধারণ ব্যবস্থাপক হিসেবে দায়িত্ব পালন করেছেন। হেদি আনাবি ১৯৭৯ থেকে ১৯৮১ সাল পর্যন্ত এই পদে ছিলেন।  ২০১০ সালের ১২ই মে, মোহাম্মদ মিসাউয়ির স্থলাভিষিক্ত হয়ে সংস্থাটির প্রধান নিযুক্ত হন নেজিব ওয়ারঘি। টিএপিতে যোগ দেওয়ার আগে তিনি তার কর্মজীবনের বেশিরভাগ সময় দৈনিক লা প্রেস দ্য তিউনিসি পত্রিকায় কাজ করেন এবং পরে লে রেনোভো-র প্রধান সম্পাদক হন।  তাইয়েব ইউসফি ২০১২ সালের ৭ই জানুয়ারি সংস্থাটির প্রধান হিসেবে দায়িত্ব গ্রহণ করেন।   আরও দেখুন   আরব সংবাদ সংস্থা ফেডারেশন   তথ্যসূত্র    বহিঃসংযোগ       বিষয়শ্রেণী:১৯৬১-এ তিউনিসিয়ায় প্রতিষ্ঠিত বিষয়শ্রেণী:১৯৬১-এ প্রতিষ্ঠিত সরকারি সংস্থা বিষয়শ্রেণী:আরবের সংবাদ সংস্থা বিষয়শ্রেণী:তিউনিসিয়ার সংবাদ সংস্থা বিষয়শ্রেণী:তিউনিসিয়ার সরকারি মালিকানাধীন কোম্পানি বিষয়শ্রেণী:আরব সংবাদ সংস্থা